Мінскі заапарк

Мінскі заапарк знаходзіцца ў паўднёва-ўсходняй частцы Мінска, побач з ракой Свіслач.

 Размяшчэнне 
У адпаведнасці з распараджэннем Мінскага гарадскога Савета ад 2 сакавіка 2001 года, тэрыторыя агульнай плошчай 42 га ў рамках вуліц Убарэвіча, Ташкенцкай, Галадзеда і Машынабудаўнікоў была выдзелена для далейшага развіцця Мінскага заапарку. З паўднёвай часткі гэтая вобласць мяжуе з жылым раёнам «раён Чыжоўка», з поўначы гэтай тэрыторыі абмежаваны прамысловай зонай Мінскага аўтамабільнага завода, у заходнім кірунку знаходзіцца Чыжоўскае вадасховішча з зонай адпачынку «Чыжоўка». Мінскі заапарк мае добрую транспартную сувязь з іншымі часткамі горада Мінска. Станцыя метро «Аўтазаводская» размешчана на адлегласці 2,5 км ад уваходу. Магчыма, яшчэ адна станцыя метро будзе пабудавана ў раёне «Чыжоўка» на адлегласці 1 км ад уваходу. Ёсць 5 аўтобусных маршрутаў і 4 тралейбусных маршрута, якія злучаюць Мінскі заапарк з іншымі раёнамі Мінска.

Цяперашняя плошча заапарку 17,5 га, з якіх 6 га служаць для экспанацыі жывёл (так званы «Стары заапарк» пабудаваны ў 1980-х гадоў Мінскім аўтамабільным заводам) астатняе — «Новы заапарк», пабудаваны ў 2001—2002, а агульная плошча 42 га выдзелена для далейшага развіцця Мінскага заапарка.

 Гісторыя 
Мінскі заапарк быў адчынены 9 жніўня 1984 г. як Заабатанічны сад МАЗа. Яго заснавальнікам быў ветэран Мінскага аўтазавода, аматар жывой прыроды, Фёдар Ідэлевіч Рэўзін.

У 1997 г. атрымаў статус дзяржаўнага прадпрыемства «Мінскі заапарк».

У 1998 г. пачалася рэканструкцыя Мінскага заапарка. У 2001 г. горад выдзеліў пад будаўніцтва заапарка тэрыторыю плошчай 42 га. У сярэдзіне жніўня 2006 г. распачалося будаўніцтва другой чаргі заапарка, якое плануецца завершылася ў снежні 2008 года. У 2008 — 2015 гг. быў пабудаваны "Экзатарыум" — крыты павільён, прысвечаны фаўне тропікаў Паўднёвай Амерыкі (калі дакладней, сельве Арынока).http://minskzoo.by/about/history 

 Фонды заапарка 
На 1 студзеня 2010 года калекцыя жывёл з Мінскага заапарка налічвае 462 сысуноў 82 відаў, 303 птушак 56 відаў, 113 паўзуноў 61 відаў, 3 земнаводных у 3 відах, 648 беспазваночных 21 віда, 276 рыб 83 відаў (агулам 1805 жывёл 306 відаў).Жывёлы Мінскага заапарка 

Рэгулярна размнажаюцца такія віды, як , , , , , , , , ,  і іншыя.

 Спасылкі 

Катэгорыя:Заводскі раён (Мінск)
Катэгорыя:Заапаркі Беларусі
Катэгорыя:Паркі Мінска
Катэгорыя:З’явіліся ў 1984 годзе
Катэгорыя:1984 год у Мінску